ಮಂಜುನಾಥ್, ತುಮಕೂರು ಜಿಲ್ಲೆ ತಿಪಟೂರು ತಾಲ್ಲೂಕು 'ಬಿಳಿಗೆರೆ' ಗ್ರಾಮದ ಲಾಯರ್ ರಾಮಚಂದ್ರ ರಾಯರು, ಮತ್ತು ಸೀತಮ್ಮ ದಂಪತಿಗಳ ಮಗನಾಗಿ, ೨೧-೧೨-೧೯೪೦ ರಲ್ಲಿ ಜನಿಸಿದರು. ರಾಮಚಂದ್ರರಾಯರ ೭ ಮಕ್ಕಳಲ್ಲಿ ೪ ಹೆಣ್ಣು, ೩ ಗಂಡು ಹುಡುಗರಲ್ಲಿ ಮಂಜುನಾಥ್ ಎರಡನೆಯವರು. ಅವರ ಅಕ್ಕಂದಿರೂ ಮೆಡಿಕಲ್ ಕಾಲೇಜ್ ವಿದ್ಯಾಭ್ಯಾಸ, ಅಣ್ಣ, ಇಂಜಿನಿಯರ್ ಹಾಗೂ ಕ್ರೀಡಾಪಟು. ಮನೆಯ ಹಿರಿಯರು ಸಂಗೀತ, ಸಾಹಿತ್ಯ, ನೃತ್ಯ,ಕಲೆಗಳಲ್ಲಿ ಆಸಕ್ತರು. ವಂಶಪಾರಂಪರ್ಯವಾಗಿ ಬಂದ ಶ್ಯಾನುಭೋಗಿಕೆ ಇದ್ದರೂ, ತಂದೆಯವರು ವಕೀಲರಾಗಲು ಇಷ್ಟಪಟ್ಟು ಮೈಸೂರಿನ ಮಹಾರಾಜ ಕಾಲೇಜಿನ ಬಿ.ಎ ಪದವಿಗಳಿಸಿದರು. ಮದ್ರಾಸ್ ಪಟ್ಟಣಕ್ಕೆ ಹೋಗಿ ಬಿ.ಎಲ್.ಪರೀಕ್ಷೆ ಪಾಸುಮಾಡಿ ತುಮಕೂರಿನಲ್ಲೇ ಲಾಯರ್ ಆದರು. ತಾತ (ತಾಯಿವರ ತಂದೆ) ಹೊಸಕೆರೆ ನಾಗಪ್ಪ ಶಾಸ್ತ್ರಿಗಳು, ಶೃಂಗೇರಿ ಶಾರದಾ ಮಠದಲ್ಲಿ ಸಂಸ್ಕೃತ ವೇದಾಧ್ಯಯನ ಮಾಡಿದರು. ಅವರೂ ಪ್ಲೀಡರ್ ಪರೀಕ್ಷೆ ಪಾಸುಮಾಡಿ ನರಸಿಂಹರಾಜ ಪುರದಲ್ಲಿ ವಕೀಲಿವೃತ್ತಿ ಹಿಡಿದರು. ಭಾರತದ ಸಂವಿಧಾನ ಕರ್ತೃ, ಡಾ.ಬಿ.ಆರ್.ಅಂಬೇಡ್ಕರ್ ರ ಸಂಸ್ಕೃತದ ಗುರುಗಳಾಗಿದ್ದ ಅವರು ಅಂಬೇಡ್ಕರ್ ರ ಕೋರಿಕೆಯ ಮೇರೆಗೆ ಬೊಂಬಾಯಿಗೆ ಬಂದು 'ಖಲ್ಸಾ ಕಾಲೇಜಿನಲ್ಲಿ ಸಂಸ್ಕೃತ ಮತ್ತು ಕನ್ನಡದ ಪ್ರಾಧ್ಯಾಪಕ'ರಾಗಿ ಕೆಲಸಮಾಡಿದರು. ಶಾಸ್ತ್ರಿಗಳು ಬೊಂಬಾಯಿನ ಖಲ್ಸಾಕಾಲೇಜಿನಲ್ಲಿ ಕೆಲಸಮಾಡಿದ ಪ್ರಥಮ ಸಂಸ್ಕೃತ/ಕನ್ನಡ ಭಾಷಾ ಕನ್ನಡ ಪ್ರಾಧ್ಯಾಪಕರೆಂದು ಹೆಸರುಗಳಿಸಿದ್ದಾರೆ. ಮಹಾತ್ಮ ಗಾಂಧಿಜಿಯವರ 'The story of my experiments with truth,'ಎಂಬ ಪುಸ್ತಕವನ್ನು ಸಂಸ್ಕೃತದಲ್ಲಿ (सत्यशोधन) ಬರೆದು ಪ್ರಕಟಿಸಿದ ಕೀರ್ತಿ ಅವರಿಗೆ ಸಲ್ಲುತ್ತದೆ. ಸೀತಮ್ಮನವರು ಹಿಂದಿಯಲ್ಲಿ ವಿಶಾರದ ಪರೀಕ್ಷೆಗೆ ಕಟ್ಟಿದ್ದರು.

ಪರಿವಾರದ ಪ್ರಭಾವ ಮಂಜುನಾಥರಿಗೆ ಸಂಗೀತ, ನೃತ್ಯ, ಮತ್ತು ನಾಟಕ ಕಲೆಯಲ್ಲಿ ಆಸಕ್ತಿ ಬಂದಿದೆ. ಮನೆಯಲ್ಲಿ ದೊಡ್ಡ ಪುಸ್ತಕ ಭಂಡಾರವಿತ್ತು. ೩ ನೇ ಈಯತ್ತೆಯಲ್ಲಿ ನಾರಾಯಣರಾವ್ ಗುರುಗಳ. ಪ್ರೇರಣೆಯಿಂದ 'ನನ್ನಗೋಪಾಲ' ಎಂಬ ನಾಟಕದಲ್ಲಿ ಮೊಟ್ಟಮೊದಲು ಅಭಿನಯಿಸಿದರು. ಕೆ.ಎಸ್.ಶಂಕರ್ ಎಂಬ ಮತ್ತೊಬ್ಬ ಉಪಾಧ್ಯಾಯರು ಎಚ್ಚೆಮನಾಯಕ, ನಳದಮಯಂತಿ, ಕಾಶಿಯಯಾತ್ರೆ, ಕಾಮ ದಹನ, ಮೊದಲಾದ ನಾಟಕಗಳನ್ನು ಆಡಿಸಿ ಪ್ರೋತ್ಸಾಹಿಸಿದರು. ಅಜ್ಜಂಪುರದಲ್ಲಿ ನಡೆದ ನಾಟಕ ಸ್ಪರ್ಧೆಯಲ್ಲಿ ಎಚ್ಚೆಮನಾಯಕ ನಾಟಕದ 'ಚಾಂದ್ ಖಾನ್' ಪಾತ್ರಕ್ಕೆ ಮಂಜುನಾಥ್ 'ಬೆಳ್ಳಿ ಪದಕ' ಗಳಿಸಿದರು.

ಫೋಟೋ ಪ್ರದರ್ಶನ
ಜನನ,ವಿದ್ಯಾಭ್ಯಾಸ
ವಿದ್ಯಾಭ್ಯಾಸ
ಬೆಂಗಳೂರಿನಲ್ಲಿ ನಾಟಕ ಪ್ರದರ್ಶನ